eelnõu
NARVA  LINNAVALITSUS

K O R R A L D U S

Narva





                       …………..   2022   nr.  ........

Narva Pähklimäe Gümnaasiumi spordisaali tasuta kasutusse andmine (Narva Paemurru Spordikool)
1. Asjaolud ja menetluse käik
Narva Paemurru Spordikool esitas 21.10.2022. a Narva Pähklimäe Gümnaasiumile taotluse spordisaali tasuta kasutamise kohta 2022/2023. õppeaastal. Spordisaali kasutamise eesmärk on Narva Paemurru Spordikooli korvpalli huviala treeningute korraldamine. Spordisaali kasutamise ajakava kooskõlastatakse Narva Pähklimäe Gümnaasiumi juhtkonnaga. Pähklimäe gümnaasium on spordikooli taotluse kooskõlastanud.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 1 võib linnavalitsuse korraldusega linnavara kasutusse anda tasuta tähtajaga kuni viis aastat linnavalitsuse struktuuriüksustele.
3. Otsus

Anda Narva Paemurru Spordikoolile, registrikood 75024449, tasuta kasutusse 2022/2023. õppeaastaks Narva Pähklimäe Gümnaasiumi spordisaali korvpalli huviala treeningute korraldamiseks Narva Pähklimäe Gümnaasiumi juhtkonnaga kooskõlastatud graafiku alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

